Samelandslaget

Samelandslaget er et «landslag» i fotball for samene i Norge, Sverige, Finland og Russland. Samelandslaget har spilt kamper siden 1985. Samelandslaget var underlagt Samisk Fotballforbund (Sámi Spábbáčiekčanlihttu), som ble stiftet 18. oktober 2003. Samisk Fotballforbund var igjen underlagt Samisk Idrettsforbund (Sámiid Valáštallanlihttu), men ikke Norges Idrettsforbund eller Norges Fotballforbund. Samisk fotballforbund opphørte i 2013, og et nytt forbund ble opprettet i 2014, FA Sapmi.

Samelandslaget er ikke medlem i de internasjonale fotballforbundene UEFA og FIFA, siden Sápmi (Sameland) ikke er et uavhengig land. Fra 2003 til 2013 var samelandslaget medlem i den uavhengige organisasjonen NF-Board. Fra 2014 er det nye FA Sapmi medlem av Confederation of Independent Football Associations (ConIFA).

NF-Board sto som arrangør av VIVA World Cup, ConIFA arranger ConIFA World Cup. Gjennom deltakelse her har Sápmi møtt mange nasjonslag fra områder som ikke er medlem av FIFA. Kampene mot nåværende medlemmer av FIFAnasjoner ble spilt før disse ble medlem der.

Det har vært noe diskusjon om uttaket til samelandslaget, fordi det så langt ikke finnes noen faste kriterier for hvem som er berettiget til å spille for samelandslaget. Blant spillerne som har spilt på Samelandslaget er Per-Mathias Høgmo, Thomas Tøllefsen, Tom Høgli og Trond Olsen.

FA Sapmi har herrelag, damelag og ungdomslag. Sápmis jenter U18-lag har i mange år deltatt i Arctic Winter Games (AWG) futsalturnering. FA Sápmi har stilt med U16lag for gutter og jenter i forbindelse med Piteå Summergames 2017 og 2018

Samelandslaget og FA Sapmi har ingen offisiell hjemmeside, men har en egen side på facebook (Lenke dit finnes under eksterne lenker).

Landskamper

Menn

Mot nasjonslag

Spillere

Menn 
Kun landskamper, ingen mot klubblag eller interskandinaviske kamper (Ikke komplett)

Kvinner 
Kun landskamper, ingen mot klubblag (Ikke komplett)

Referanser

Eksterne lenker 
 National Football Teams' side om samelandslaget
 NF-Boards hjemmeside
 ConIFAs hjemmeside
 The Rec.Sport.Soccer Statistics Foundation. (RSSSF)
 Arctic Winter Games
 FA Sapmi på Facebook

Fotball i Norge
Landslag i fotball
Samisk kultur